**Ministrska konferenca o preprečevanju in preiskovanju spolnih zlorab otrok**

Brdo pri Kranju, 12. november 2021

**LOGISTIČNE INFORMACIJE**

**Vsebina srečanja**

**Mirjana Vertič Gotal**

uradna govorka
Ministrstvo za notranje zadeve

M: +386 30 604 876

E: mirjana.vertic-gotal@gov.si

**Medijsko središče**

**Andreja Križ**

M: +386 41 268 661

E: andreja.kriz@gov.si

**Medijske akreditacije**

**Anja Zupanc**

M: +386 30 422 117

E: anja.zupanc@gov.si

# Akreditacije

Predstavniki medijev potrebujete za spremljanje srečanja **MEDIJSKO AKREDITACIJO**. Stalno medijsko akreditacijo pridobite ob kreiranju uporabniškega računa v spletnem akreditacijskem centru [na tem naslovu.](https://dogodki.vlada.si/akreditacijski-center) Po odobritvi stalne akreditacije se morate [na dogodek prijaviti še na tej povezavi](https://dogodki.vlada.si/moj-racun-prijava-na-dogodek-mediji?eventid=143).
**Akreditirate se lahko do ponedeljka, 5. novembra 2021, do 24.00.**

# Prevzem akreditacij

Akreditacijska priponka vas bo čakala na pultu za akreditacije medijev ob vhodu v Kongresni center Brdo (objekt Vrtnarija).

**Pult za akreditacije medijev bo odprt:**

v petek, 12. novembra, od 7.00 do 13.00.

# Medijsko središče

Medijsko središče je v Kongresnem centru Brdo, ki je osrednje prizorišče srečanj na visoki ravni med predsedovanjem Slovenije Svetu Evropske unije. Medijsko središče je v dvorani Heros v kletni etaži Kongresnega centra Brdo in ima izhod na manjšo pokrito teraso. Opremljeno je z delovnimi postajami, električnimi priključki, wifi omrežjem, multifunkcijsko napravo, CCTV ekrani ter omejenim številom LAN in ISDN priključkov. Delovnih postaj ni mogoče rezervirati.

V času, ko bo odprto novinarsko središče, bodo na Brdu predstavnikom medijev na voljo hladni in topli napitki in prigrizki. V primeru celodnevnega dogodka bo v hotelu na voljo obednica, kjer bo predstavnikom medijev glede na časovnico in trajanje dogodka predvidoma na voljo brezplačen topli obrok.

# Novinarske konference

Novinarske konference potekajo v dvorani Splendens v pritličju Kongresnega centra Brdo. **Prenos v živo z novinarskih konferenc** je na voljo [na spletnem mestu slovenskega predsedovanja](https://slovenian-presidency.consilium.europa.eu/sl/dogodki/ministrska-konferenca-o-preprecevanju-in-preiskovanju-spolnih-zlorab-otrok/) in na uradnih profilih predsedovanja na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si), na družbenih omrežjih Ministrstva za notranje zadeve [Twitter](https://twitter.com/mnz_gov_si) in [Facebook](https://www.facebook.com/MinistrstvoZaNotranjeZadeve) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2). **Prenos izjav ob prihodu na zasedanje** (door-step) je možno spremljati na uradnih profilih slovenskega predsedovanja, na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2).

Na novinarski konferenci bo **možno sodelovati tudi prek platforme Zoom**. Če vas sodelovanje na daljavo zanima, to sporočite Uradu Vlade za komuniciranje na e-naslov **info.ukom@gov.si najkasneje do četrtka, 11. novembra, do 12.00 (ime, priimek, medij, e-naslov**), da vam bomo posredovali povezavo za sodelovanje na novinarski konferenci.

# Uradni fotograf, uradna TV

Neposredne prenose izjav ob prihodu na zasedanje (door-step) in novinarske konference, videoposnetke ter fotografije z neformalnih ministrskih srečanj zagotavljajo uradni fotografi in uradna televizija predsedstva. Foto- in videomaterial bo dostopen na strežniku:

<https://ocean.vlada.si/sharing/LmHkbErO8> (geslo: PSEU2021)

Fotografije so zbrane na uradnem [Flickr kanalu](https://www.flickr.com/photos/eu2021si) slovenskega predsedovanja. Uporabijo se lahko brezplačno pod pogojem, da je naveden avtor.

Storitve uradne televizije zagotavlja RTV Slovenija. Za potrebe gostujočih medijev lahko uradna televizija organizira DSNG za satelitske vklope po predhodnem naročilu kot samostojno storitev. Storitev se zaračuna po veljavnem ceniku EBU. Kontaktna oseba RTV: Janez Knific, +386 31 313-542, janez.knific@rtvslo.si

Distribucijo signalov z novinarskih konferenc slovenskim televizijskim hišam in Slovenski tiskovni agenciji zagotavlja Urad vlade za komuniciranje.

# Prevoz za predstavnike medijev

Za predstavnike medijev je prevoz na neformalna ministrska srečanja zagotovljen na relaciji Ljubljana–Brdo pri Kranju–Ljubljana. Na relaciji Letališče Jožeta Pučnika Ljubljana–Brdo pri Kranju bo prevoz organiziran, če predstavniki medijev v Slovenijo priletijo na dan dogodka.

Vstopno in izstopno mesto na Brdu je na parkirišču pred akreditacijsko pisarno (objekt Vrtnarija).

V Ljubljani je vstopna oziroma izstopna točka na Dalmatinovi ulici 10 nasproti City Hotela.

**Predstavnike medijev vljudno prosimo, da na e-naslov info.ukom@gov.si najkasneje do četrtka, 11. novembra, do 12.00 sporočite, ali potrebujete prevoz.**

# COVID-19

Slovensko predsedstvo si bo prizadevalo, da bodo načrtovani dogodki potekali v živo ob zagotavljanju najvišje stopnje varnosti za vse udeležence. Prosimo vas, da med dogodkom upoštevate veljavne ukrepe. Slovensko predsedstvo bo med vašim bivanjem v Sloveniji posebno pozornost posvečalo skrbi za zdravje in varnost, pri čemer se zanašamo na vašo podporo.

Prosimo, upoštevajte, da utegnejo za vstop v Slovenijo veljati posebni pogoji, zato preverite [zadnje informacije, objavljene na uradni spletni strani slovenske vlade.](https://www.gov.si/teme/koronavirus-sars-cov-2/prehajanje-meja/)

Prosimo vas, da se dogodkov v živo udeležite le, če ste zdravi, in da ne potujete, če pri sebi opazite znake okužbe dihal. Če se med bivanjem začnete počutiti slabo, stopite v stik z zdravniško ekipo, ki bo ves čas na prizorišču, ali se obrnite na info točko za covid-19.

Če boste pred vrnitvijo v matično državo potrebovali testiranje, bo več informacij o lokacijah testiranja na voljo na info točkah na letališču in na glavnem prizorišču dogodka.

# Udeležba in dostop do dogodkov v Kongresnem centru Brdo

Dogodka v Kongresnem centru Brdo se lahko udeležijo le **osebe, ki izpolnjujejo pogoje sheme PCT** (preboleli, cepljeni, testirani – HAGT ali PCR test, ki ni starejši od 48 oz. 72 ur). Novinarji morajo imeti ob sebi ves čas trajanja dogodka veljavno potrdilo o izpolnjevanju enega izmed navedenih pogojev.